آلبانیادا مرکزی دیراج شهرینه 15 کیلومتر مسافه‌ده اولان 6.3 بؤیوکلوگون‌دکی زلز‌له‌ده اؤلنلرن ساییسی 39آ چیخدی.
بؤلگه‌ده باشدا تورک آختارما قورتارما قروپ‌لاری اولماقلا فرق‌لی اؤلکه‌لردن گلن قروپ‌لار داغینتی آلتیندا قالان‌لارا چاتماق اوچون ایشلری داوام ائتدیریر.
ساوونما ناظیرلیگین‌دن ائدیلن آچیقلامادا، زلز‌له‌ده اؤلن‌لرین ساییسی‌نین 39آ چیخدیغی بیلدیریلدی.
ساغلیق ناظیرلیگی ده 8ی آغیر 658 نفرین یارالاندیغینی بیلدیردی.
ناظیرلر کابینه‌سی‌نین قراری ایله، زلز‌له سببیله پایتخت تیرانا و دیراچ‌دا 30 گونو کئچمه‌یه‌جک مدتله طبیعی فلاکت وضعیتی اعلان ائدیلدی.
دیگر طرف‌دن یئر علم‌لری، انرژی، سو و چئوره اینستیتوسون‌دان (IGJEUM) ائدیلن آچیقلامادا، دونن مرکزی آدریاتیک دنیزی اولان 5.6 بؤیوکلوگونده بیر زلز‌له داها میدانا گلدیگی بیلدیریلدی.
یئر علم‌لری، انرژی، سو و چئوره اینستیتوسو آیریجا، 26 نوامبردا ساعات 03.55ده میدانا گلن آنا زلز‌له‌نین آردین‌دان ان بؤیوگو 5 اولان 524 آرتچی سارسینتی میدانا گلدیگی معلوماتینی پایلاشدی.
